5.1.

Transporto priemonės priklausomai nuo jų paskirties turi atitikti toliau pateikiamoje lentelėje nurodytus reikalavimus ( 3 ). Šios taisyklės tikslais MEMU transporto priemonės turi atitikti EX/III transporto priemonėms taikomus reikalavimus. Patvirtintos transporto priemonės dėl atitikties pagal šią taisyklę su pakeitimais, padarytais 04 serijos pakeitimais, EX/III transporto priemonėms taikomiems reikalavimams, laikomos atitinkančiomis MEMU transporto priemonėms taikomus reikalavimus. 5.1.1. ELEKTROS ĮRANGA 5.1.1.1. Techninės nuostatos Elektros instaliacija turi visiškai atitikti 5.1 dalyje pateikiamoje lentelėje nurodytas nuostatas. 5.1.1.2. Elektros laidų sistema 5.1.1.2.1. Laidai turi būti pakankamo storio, kad būtų išvengta perkaitimo. Laidai turi būti gerai izoliuoti. Visos elektros grandinės turi būti apsaugotos saugikliais ar automatiniais elektros grandinės išjungikliais, išskyrus: — grandinę, jungiančią akumuliatorių ir variklio šaltojo paleidimo bei išjungimo sistemas — grandinę, jungiančią akumuliatorių su generatoriumi — grandinę, jungiančią generatorių su saugiklių ar grandinės išjungiklių bloku — grandinę, jungiančią akumuliatorių su variklio starteriu — grandinę, jungiančią akumuliatorių su dėvėjimuisi atsparios stabdžių sistemos maitinimo reguliavimo korpusu, jei ši sistema yra elektrinė ar elektromagnetinė — grandinę, jungiančią akumuliatorių su elektriniu ašies pakėlimo mechanizmu. Pirmiau paminėtos neapsaugotos grandinės turi būti kiek įmanoma trumpesnės.



TRANSPORTO PRIEMONĖ (pagal ADR 9.1 dalį) TECHNINĖS NUOSTATOS EX/II EX/III AT FL OX Elektros įranga 5.1.1.2. Elektros laidų sistema X X X X 5.1.1.3. Pagrindinis akumuliatoriaus jungiklis X X 5.1.1.3.1. X X 5.1.1.3.2. X X 5.1.1.3.3. X 5.1.1.3.4. X X 5.1.1.4. Akumuliatoriai X X X 5.1.1.5. Elektros grandinės, kuriose nuolat yra įtampa X X 5.1.1.5.1. X 5.1.1.5.2. X 5.1.1.6 Elektros instaliacija už kabinos X X 5.1.2. Gaisro pavojaus prevencija 5.1.2.2. Transporto priemonės kabina X 5.1.2.3. Kuro bakai X X X X 5.1.2.4. Variklis X X X X 5.1.2.5. Išmetimo sistema X X X 5.1.2.6. Dėvėjimuisi atsparus stabdys X X X X 5.1.2.7. Kurą naudojantys šildytuvai 5.1.2.7.1. X X X X X 5.1.3. Stabdymo įranga 5.1.3.1. Stabdymo įranga X X X X 5.1.3.2. Stabdymo įranga X 5.1.4. Greičio ribotuvas X X X X X 5.1.5. Priekabų prikabinimo įtaisai X X 5.1.1.2.2. Elektros laidų sistema turi būti patikimai įtvirtinta ir išvedžiota taip, kad laidai būtų pakankamai apsaugoti nuo mechaninio ir šiluminio poveikio. 5.1.1.3. Pagrindinis akumuliatoriaus jungiklis 5.1.1.3.1. Jungiklis, skirtas elektros grandinėms išjungti, kiek tai įmanoma praktiškai, turi būti kuo arčiau akumuliatoriaus. Jeigu naudojamas vienapolis jungiklis, jo vieta turi būti tiekimo laide, o ne įžeminimo laide. 5.1.1.3.2. Išjungimo ir įjungimo funkciją atliekančio jungiklio valdymo įrenginys turi būti įrengtas vairuotojo kabinoje. Jis turi būti lengvai pasiekiamas vairuotojui ir aiškiai pažymėtas. Jis turi būti apsaugotas, kad atsitiktinai nesuveiktų, naudojant apsauginį gaubtą, dvigubą valdymo įjungimo įtaisą ar kitas tinkamas priemones. Gali būti instaliuoti papildomi valdymo įtaisai, užtikrinus, kad jie aiškiai pažymėti ir apsaugoti, kad atsitiktinai nesuveiktų. Jeigu valdymo įtaisas (-ai) valdomas (-i) elektroniškai, valdymo įtaiso (-ų) grandinėms taikomi 5.1.1.5 dalies reikalavimai. 5.1.1.3.3. Jungiklio gaubto apsaugos laipsnis pagal IEC 529 standartą turi būti IP 65. 5.1.1.3.4. Elektros laidų prijungimo prie jungiklio kontaktų apsaugos laipsnis turi būti IP 54. Tačiau ši nuostata netaikoma, jei šie kontaktai yra patalpinti korpuse, kuriuo gali būti akumuliatoriaus dėžė. Šiuo atveju pakanka izoliuoti kontaktą, pavyzdžiui, naudojant guminį dangtelį, kad nevyktų trumpasis elektros jungimas. 5.1.1.4. Akumuliatoriai Akumuliatoriaus išvadai turi būti elektriškai izoliuoti ar uždengti izoliuotos akumuliatoriaus dėžės dangteliu. Jei akumuliatoriai yra kitoje vietoje nei po variklio dangčiu, jie turi būti statomi į ventiliuojamą dėžę. 5.1.1.5. Elektros grandinės, kuriose nuolat yra įtampa 5.1.1.5.1. Elektros įranga, kurioje nuolat yra įtampa, įskaitant jungiamuosius laidus, kuriose turi išlikti įtampa, kai akumuliatoriaus pagrindinis jungiklis išjungtas, turi būti tinkamos naudoti rizikos zonose. Tokia įranga privalo atitikti IEC 60079 ( 4 ) standarto 0 ir 14 dalių specialiuosius reikalavimus ir taikomus IEC 60079 standarto 1, 2, 5, 6, 7, 11, 15 ar 18 ( 5 ) dalių papildomus reikalavimus. Standarto IEC 60079 14 dalies taikymui naudojama ši klasifikacija: Elektros įranga, kurioje nuolat yra įtampa, įskaitant jungiamuosius laidus, kuriems netaikomos 5.1.1.3 ir 5.1.1.4 dalys, turi iš esmės atitikti 1 zonos elektros įrangos reikalavimus arba 2 zonos elektros įrangos, esančios vairuotojo kabinoje, reikalavimus. Būtina laikytis IIC sprogstamosios grupės (temperatūros klasė T6) reikalavimų. Tiekimo laidai, skirti įrenginiams, kuriuose nuolat yra įtampa, turi atitikti standarto IEC 60079 7 dalies („Padidinta sauga“) nuostatas ir turi būti apsaugoti saugikliu arba automatiniu grandinės pertraukikliu, esančiais praktiniu požiūriu kuo arčiau energijos šaltinio arba, jeigu tai „iš esmės saugūs įrenginiai“, jie turi būti apsaugoti apsauginiu barjeru, esančiu praktiniu požiūriu kuo arčiau energijos šaltinio. Tačiau elektros įranga, kurioje nuolat yra įtampa, sumontuota aplinkoje, kurioje temperatūra dėl šioje aplinkoje įrengtos ne elektros įrangos darbo viršija ribinę klasės T6 temperatūrą, turi atitikti nors temperatūros klasę T4. 5.1.1.5.2. Aplenkiamieji sujungimai, sujungti su elektros įrangos, kurioje turi likti įtampa, kai akumuliatoriaus pagrindinis jungiklis išjungtas, akumuliatoriaus pagrindiniu jungikliu, turi būti tinkamomis priemonėmis apsaugoti nuo perkaitimo. 5.1.1.6. Nuostatos dėl elektros instaliacijos dalies, esančios už vairuotojo kabinos Visa ši instaliacija turi būti suprojektuota, sukonstruota ir apsaugota taip, kad normaliomis transporto priemonių naudojimo sąlygomis nesukeltų jokio užsidegimo ar trumpojo elektros jungimo ir kad šis pavojus smūgio ar deformacijos atveju būtų kuo mažesnis. Visų pirma: 5.1.1.6.1. Elektros laidų sistema Už vairuotojo kabinos esanti elektros laidų sistema turi būti apsaugota nuo smūgių, nudilimo ir nusitrynimo esant normalioms transporto priemonių naudojimo sąlygoms. Tinkamos apsaugos pavyzdžiai pateikti toliau 1, 2, 3 ir 4 paveiksluose. Tačiau stabdžių antiblokavimo sistemos daviklių laidams papildoma apsauga nebūtina. 1 pav. 2 pav. 3 pav. 4 pav. 5.1.1.6.2. Apšvietimas Neturi būti naudojamos apšvietimo lempos su srieginiais cokoliais. ▼M1 5.1.1.6.3. Elektros jungtys Variklines transporto priemones su priekabomis jungiančios elektros jungtys apsaugomos IP54 laipsnio apsauga pagal IEC 129 standartą ir sukonstruojamos taip, kad būtų išvengta netikėto atsijungimo. Jungtys turi atitikti atitinkamus ISO 12098:2004 ir ISO 7638:2003 standartų reikalavimus. ▼B 5.1.2. Gaisro pavojaus prevencija 5.1.2.1. Bendrosios nuostatos Toliau pateikiami techniniai reikalavimai taikomi pagal 5.1. dalyje pateikiamą lentelę. 5.1.2.2. Transporto priemonės kabina Jei vairuotojo kabina pagaminta iš medžiagų, kurios nėra mažai degios, už kabinos turi būti sumontuotas metalinis ar kitos tinkamos medžiagos ekranas, kurio plotis turi būti lygus cisternos pločiui. Visi langai, esantys kabinos galinėje sienelėje arba ekrane, turi būti sandariai uždaryti ir pagaminti iš ugniai atsparaus saugaus stiklo su ugniai atspariu rėmu. Be to, tarp cisternos ir kabinos arba ekrano turi būti ne mažesnė kaip 15 cm laisva erdvė. 5.1.2.3. Kuro bakai Degalų bakai, skirti tiekti degalus į transporto priemonės variklį, turi atitikti šiuos reikalavimus: 5.1.2.3.1. bet kokio nutekėjimo atveju degalai turi tekėti ant žemės, nekontaktuodami su įkaitusiomis transporto priemonės dalimis ar kroviniu; 5.1.2.3.2. benziną talpinančiuose degalų bakuose turi būti įrengtas efektyvus liepsnos gaudytuvas, apsaugantis įpylimo angą, arba uždarymo įtaisas, sandariai uždarantis angą. 5.1.2.4. Variklis Variklis, kurio dėka juda transporto priemonė, turi būti įrengtas ir pastatytas taip, kad būtų užkirstas kelias bet kokiam kroviniui kylančiam įkaitimo ar užsidegimo pavojui. EX/II, EX/III ir MEMU transporto priemonių atveju variklio konstrukcija turi būti tokia, kad uždegimas vyktų nuo suspaudimo. 5.1.2.5. Išmetimo sistema Išmetimo sistema, taip pat ir išmetimo vamzdžiai, turi būti išdėstyti arba apsaugoti taip, kad nebūtų sudarytos sąlygos bet kokiam kroviniui kylančiam įkaitimo ar užsidegimo pavojui. Išmetimo sistemos dalys, esančios tiesiog po degalų baku (dyzelinas), turi būti bent 100 mm nuo jo arba apsaugotos šiluminiu ekranu. EX/II, EX/III ir MEMU transporto priemonių išmetimo sistemos turi būti taip suprojektuotos ir įrengtos tokioje vietoje, kad bet kokia perteklinė šiluma nekeltų pavojaus kroviniui vidiniame krovinių skyriuje temperatūrai pakilus virš 80 °C ( 6 ). 5.1.2.6. Transporto priemonės dėvėjimuisi atsparus stabdys Transporto priemonėse, kuriose įrengta dėvėjimuisi atspari stabdžių sistema, įkaistanti iki aukštos temperatūros ir esanti už galinės vairuotojo kabinos sienelės, tam, kad būtų išvengta bet kokio, netgi vietinio cisternos sienelių ar krovinio įkaitimo, turi būti įrengtas tvirtas pastovus šiluminis ekranas, esantis tarp šios sistemos ir cisternos ar krovinio. Be to, šiluminis ekranas turi apsaugoti stabdžių sistemą nuo bet kokio krovinio nuotėkio ar ištekėjimo, taip pat ir avarinio. Apsauga, kuri sudaryta iš pvz. dvigubas sieneles turinčio gaubto, laikoma pakankama. 5.1.2.7. Kurą naudojantys šildytuvai 5.1.2.7.1. Kurą naudojantys šildytuvai turi atitikti EEK taisyklės Nr. 122 su pakeitimais atitinkamus techninius reikalavimus (įskaitant 9 priedo), laikantis juose nurodytų taikymo terminų. 5.1.3. Stabdymo įranga Transporto priemonės, kurioms taikoma ADR kraštinis numeris 10 221, turi atitikti visus taikomus Taisyklės Nr. 13 reikalavimus, įskaitant 5 priedo su pakeitimais reikalavimus, laikantis jose nurodytų taikymo terminų. 5.1.3.1. EX/III, AT, FL, OX ir MEMU transporto priemonės turi atitikti visus Taisyklės Nr. 13 reikalavimus, įskaitant 5 priede nurodytus reikalavimus. 5.1.3.2. EX/II transporto priemonės turi atitikti visus Taisyklės Nr. 13 reikalavimus. Tačiau 5 priede nurodyti reikalavimai joms taikomi nėra. 5.1.4. Greičio ribojimo sistema N2 ir N3 kategorijų motorinėse transporto priemonėse turi būti įrengtas greičio ribojimo įtaisas pagal Taisyklės Nr. 89 su pakeitimais techninius reikalavimus. Greičio ribotuvas turi būtas sureguliuotas taip, kad nebūtų viršijamas 90 km/h greitis, atsižvelgiant į galimą techninę įtaiso paklaidą. 5.1.5. Priekabų prikabinimo įtaisai Priekabų sukabinimo įtaisai turi atitikti Taisyklės Nr. 55 su pataisomis techninius reikalavimus, laikantis jose nurodytų taikymo terminų.